Taun 1464, bapake wafat. Banjur dhèwèké marisi tahta, banjur rezime dijenengi rezim Chenghua, nalika iku dhèwèké nembe umur 17 taun.[2] Ing wiwitan mangsa pamaréntahane, dhèwèké nglakokake kebijakan-kebijakan kang apik, kaya ngedhunake pajek lan nguwati kerajaane, nanging iki mung sedela wae merga ora let suwe banjur kakuwasaan pamrntahaan direbut déning para kasim.[2] Kanggo nguwati pamaréntahane Chenghua mbentuk agen mata-mata Xi Chang (nglengkapi Dong Chang kang wis ana sadurunge) kang diketuwai déning kasim kepercayaane, Wang Zhi.[2] Organisasi iki nduweni hak kang istimewa ya iku kanggo ngeksekusi sapa wae kang dianggep dadi pengkhianat.[2] Wang memonitor sakabehing tumindaking para rakyat, dhèwèké asring nganiaya wong-wong kang ora salah mula wong-wong kang apik saka njero utawa njaba pamaréntahan ngrasa kateror. Nalika iku kabebasan kaya-kaya dikebiri.